CELEX: 32021R1406
Language: bg
Date: 2021-08-26 00:00:00
Title: Регламент за изпълнение (ЕС) 2021/1406 на Комисията от 26 август 2021 година за въвеждане на дерогация от правилата относно доказателството за произход, предвидени в Регламент за изпълнение (ЕС) 2020/761 и приложими за някои тарифни квоти за внос на месо от домашни птици, и за изменение на Регламент за изпълнение (ЕС) 2020/761 по отношение на количествата сирене за лицензии за износ за САЩ

27.8.2021   
               
               
                  BG
               
               
                  Официален вестник на Европейския съюз
               
               
                  L 303/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1406 НА КОМИСИЯТА
         от 26 август 2021 година
         за въвеждане на дерогация от правилата относно доказателството за произход, предвидени в Регламент за изпълнение (ЕС) 2020/761 и приложими за някои тарифни квоти за внос на месо от домашни птици, и за изменение на Регламент за изпълнение (ЕС) 2020/761 по отношение на количествата сирене за лицензии за износ за САЩ
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187 и член 223, параграф 3 от него,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 66, параграф 4 от него,
         като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (3), и по-специално член 9, първа алинея, букви а)—г) и член 16, параграф 1 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2020/761 на Комисията (4) се определят правилата за управление на тарифните квоти за внос и износ на селскостопански продукти, управлявани чрез система от лицензии за внос и износ, и се предвиждат специфични правила.
                  
               
                     (2)
                  
                  
                     Приложение XII към Регламент за изпълнение (ЕС) 2020/761 беше изменено с Регламент за изпълнение (ЕС) 2021/760 на Комисията (5) по отношение на правилата, приложими за тарифните квоти с поредни номера 09.4410, 09.4411 и 09.4420 (месо от домашни птици). Съгласно новите правила от операторите се изисква да докажат произхода на стоките за допускане за свободно обращение в съответствие с членове 57, 58 и 59 от Регламент (ЕС) 2015/2447 на Комисията (6).
                  
               
                     (3)
                  
                  
                     Това изискване е приложимо от 1 юни 2021 г. — началната дата на първия период за подаване на заявления за лицензии след влизането в сила на Регламент за изпълнение (ЕС) 2021/760.
                  
               
                     (4)
                  
                  
                     Като се имат предвид трудностите, които органите на трети държави срещнаха при предоставянето на сертификата за произход в съответствие с новите правила, някои оператори не можаха да представят изискваните документи на митническите органи и не бе възможно стоките да бъдат допуснати за свободно обращение в Европейския съюз.
                  
               
                     (5)
                  
                  
                     За да се осигури безпрепятствено движение на стоките на равнището на митниците, следва да се предвиди дерогация от новите правила за определен период, когато трети държави или оператори не са в състояние да докажат произхода на стоките в съответствие с членове 57, 58 и 59 от Регламент (ЕС) 2015/2447.
                  
               
                     (6)
                  
                  
                     Дерогацията следва да се прилага от датата на прилагане на член 1 от Регламент за изпълнение (ЕС) 2021/760, с който е изменено приложение XII към Регламент за изпълнение (ЕС) 2020/761.
                  
               
                     (7)
                  
                  
                     В част Б1 от приложение XIV.5 (мляко и млечни продукти) към Регламент за изпълнение (ЕС) 2020/761 са посочени квотите за износ, открити от Съединените американски щати и указващи количествата, които операторите от ЕС могат да изнасят за САЩ в рамките на тези квоти.
                  
               
                     (8)
                  
                  
                     На 6 юли 2021 г. САЩ публикуваха в официалния регистър на САЩ (7) новите количества за квотите за внос на сирене, коригирани след оттеглянето на Обединеното кралство от Европейския съюз. Поради това е необходимо количествата за тарифните квоти в част Б1 от приложение XIV.5 към Регламент за изпълнение (ЕС) 2020/761 да бъдат изменени преди началото на периода за подаване на заявления, т.е. 1 септември 2021 г.
                  
               
                     (9)
                  
                  
                     Поради това Регламент за изпълнение (ЕС) 2020/761 следва да бъде съответно изменен.
                  
               
                     (10)
                  
                  
                     Поради спешната необходимост от прилагане на дерогацията и на изменението на Регламент за изпълнение (ЕС) 2020/761 настоящият регламент следва да влезе в сила в деня на публикуването му в Официален вестник на Европейския съюз.
                     
                  
               
                     (11)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Дерогация от Регламент за изпълнение (ЕС) 2020/761
            Чрез дерогация от правилото относно доказателството за произход за допускане за свободно обращение, посочено в приложение XII към Регламент за изпълнение (ЕС) 2020/761 по отношение на тарифните квоти с поредни номера 09.4410, 09.4411 и 09.4420, в периода от 1 юни до 31 декември 2021 г. митническите органи може да изискват всякакви алтернативни доказателства, необходими за доказване на произхода на продуктите, ако операторите не са в състояние да представят сертификата за произход, посочен в членове 57, 58 и 59 от Регламент (ЕС) 2015/2447.
         
         
            Член 2
            Изменение на Регламент за изпълнение (ЕС) 2020/761
            Таблицата в част Б1 в приложение XIV.5 към Регламент за изпълнение (ЕС) 2020/761 се заменя с таблицата в приложението към настоящия регламент.
         
         
            Член 3
            
               
                  Влизане в сила и прилагане
               
            
            Настоящият регламент влиза в сила в деня на публикуването му в Официален вестник на Европейския съюз.
            
            Член 1 се прилага от 1 юни 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  ОВ L 347, 20.12.2013 г., стр. 549.
         
            (3)  ОВ L 150, 20.5.2014 г., стр. 1.
         
            (4)  Регламент за изпълнение (ЕС) 2020/761 на Комисията от 17 декември 2019 г. за определяне на правила за прилагането на регламенти (ЕС) № 1306/2013, (ЕС) № 1308/2013 и (ЕС) № 510/2014 на Европейския парламент и на Съвета по отношение на системата за управление на тарифните квоти с лицензии (ОВ L 185, 12.6.2020 г., стр. 24).
         
            (5)  Регламент за изпълнение (ЕС) 2021/760 на Комисията от 7 май 2021 г. за изменение на регламенти за изпълнение (ЕС) 2020/761 и (ЕС) 2020/1988 по отношение на системата за управление на някои тарифни квоти с лицензии и за отмяна на Регламент за изпълнение (ЕС) 2020/991 (ОВ L 162, 10.5.2021 г., стр. 25).
         
            (6)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            ПРИЛОЖЕНИЕ
            
               
                           „Идентификация на групата в съответствие с допълнителните бележки в глава 4 от Хармонизираната митническа тарифа на Съединените щати
                        
                        
                           Идентификация на квотата
                        
                        
                           Налично годишно количество
                        
                     
                           Номер на групата
                        
                        
                           Описание на групата
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           16
                        
                        
                           Not specifically provided for (NSPF) (Не е специално предвидена)
                        
                        
                           16-Токио
                        
                        
                           835 712 
                        
                     
                           16-Уругвай
                        
                        
                           3 168 597 
                        
                     
                           17
                        
                        
                           Blue Mould (Сирене със синя плесен)
                        
                        
                           17-Уругвай
                        
                        
                           347 095 
                        
                     
                           18
                        
                        
                           Cheddar (Чедар)
                        
                        
                           18-Уругвай
                        
                        
                           333 480 
                        
                     
                           20
                        
                        
                           Edam/Gouda (Едам/Гауда)
                        
                        
                           20-Уругвай
                        
                        
                           1 100 000 
                        
                     
                           21
                        
                        
                           Italian type (Италиански тип)
                        
                        
                           21-Уругвай
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation (Швейцарско или Ементал сирене без шупли)
                        
                        
                           22-Токио
                        
                        
                           393 006 
                        
                     
                           22-Уругвай
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation (Швейцарско или Ементал сирене с шупли)
                        
                        
                           25-Токио
                        
                        
                           4 003 172 
                        
                     
                           25-Уругвай
                        
                        
                           2 420 000 “